text: To brødre overfaldet i muligt bandeopgør i Aabenraa
  21 december 2015 kl. 05.32
  To brødre på 16 og 18 år blev søndag aften overfaldet og kørt ned på en parkeringsplads i Aabenraa.
  To brødre blev overfaldet på parkeringsplads. Den ene blev også kørt ned af gerningsmand, som stak af.
  Episoden fandt sted lidt efter klokken 19.30 på en parkeringsplads på Petersborg, oplyser Syd- og Sønderjyllands Politi.
  Først blev den yngste bror slået, og derefter gik det ud over den 18-årige, der løb væk. Under flugten ramte en forfølgende bil ham med lav hastighed. Gerningsmændene kørte væk fra Petersborg i en sølvgrå Peugeot 206.
  Ingen af de to brødre fik alvorlige skader.
  Senere søndag aften kom politiet i kontakt med en større gruppe unge, de kortvarigt blev tilbageholdt uden, at det bragte lys over, hvad de ligger bag søndagens episoder, som muligvis er led i et opgør mellem to grupperinger.
  - Vi kender ikke endnu baggrunden for balladen og her mandag morgen er alle løsladt, siger vagtchef Henrik Sønderskov til TV SYD.
  Efter personpåkørsel og efterfølgende flugt på Petersborg i Aabenraa søges vidner samt sølvfarvet Peugeot 206. Ikke alvorlig skade #politidk
  
  